Document ID: 31986R4115

ΚΑΝΟΝΙΣΜΟΣ (ΕΟΚ) αριθ. 4115/86 ΤΟΥ ΣΥΜΒΟΥΛΙΟΥ της 22ας Δεκεμβρίου 1986 για την εισαγωγή στην Κοινότητα γεωργικών προϊόντων καταγωγής Τουρκίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,
Έχοντας υπόψη:
βο συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, με την απόφαση αριθ. 1/80, το Συμβούλιο Σύνδεσης ΕΟΚ-Τοθ ρκίας αποφάσισε την κατάργηση των δασμών που εξακολουθούν να εφαρμόζονται κατά την εισαγωγή στην Κοινότητα γεωργικών προϊόντων καταγωγής Τουρκίας, των οποίων η ατελής εισαγωγή στην Κοινότητα δεν είναι ακόμη δυνατή;
ότι για τα προϊόντα για τα οποία οι ισχύοντες συντελε- στές:
α)είναι ίσοι ή κατώτεροι του 2^%, οι δασμοί καταργούνται από την 1η Ιανουαρίου 1981,
β)είναι ανώτεροι του 2 %, η κατάργηση των δασμών πραγματοποιείται σε τέσσερα στάδια, σύμφωνα με το ακόλουθο χρονοδιάγραμμα:
ΘΕΣΗ ΠΗΝΑΚΑ
γ)φθάνουν, σε μια συγκεκριμένη στιγμή της διαδικασίας πραγματοποίησης του δασμολογικού αφοπλισμού, σε επίπεδο 2^% ή κατώτερο, οι δασμοί καταργούνται;
ότι θα πρέπει να ληφθούν μέτρα για το τέταρτο στάδιο, που αρχίζει την 1η Ιανουαρίου 1987;
ότι για τα προϊόντα, για τα οποία η κοινοτική νομοθεσία προβλέπει την εφαρμογή καθορισμένης τιμής εισαγωγής, η εφαρμογή του προτιμησιακού δασμολογικού καθεστώτος προϋποθέτει την τήρηση της τιμής αυτής;
ότι, για ορισμένα προϊόντα, οι λεπτομέρειες εφαρμογής καθορίστηκαν, όσον αφορά τις ποσότητες και τα εποχικά χρονοδιαγράμματα, αφού λήφθηκαν υπόψη τα συμφέροντα αμφοτέρων των μερών και ύστερα από την ανταλλαγή επιστολών της 20ής Ιανουαρίου 1981 μεταξύ της Κοινότητας και της Τουρκίας(1);
ότι η σταδιακή κατάργηση των δασμών που η Κοινότητα εφαρμόζει έναντι των εισαγομένων προϊόντων, καταγωγής Τουρκίας, δεν θίγει τις αρχές και τους μηχανισμούς της κοινής γεωργικής πολιτικής;
ότι η εκ μέρους της Κοινότητας κατάργηση των δασμών που προβλέπεται στο άρθρο 1 του παρόντα κανονισμού προϋποθέτει την τήρηση, εκ μέρους της Τουρκίας, των συνήθων όρων του ανταγωνισμού;
ότι η Κοινότητα, σύμφωνα με το άρθρο 119 της πράξης προσχώρησης του 1979, θέσπισε τον κανονισμό (ΕΟΚ) αριθ. 3555/80 του Συμβουλίου της 16ης Δεκεμβρίου 1980 σχετικά με τον καθορισμό του καθεστώτος που εφαρμόζεται για τις εισαγωγές στην Ελλάδα προϊόντων καταγωγής Αλγερίας, Ισραήλ, Μάλτας, Μαρόκου, Πορτογαλίας, Συρίας, Τυνη- σίας και Τουρκίας(2);
ότι τα πρωτόκολλα προσαρμογής που έχουν συναφθεί λόγω της διεύρυνσης της Κοινότητας δεν έχουν ακόμα υπογραφεί μεταξύ της Κοινότητας και της Τουρκίας; ότι βάσει των άρθρων 179 και 366 της πράξης προσχώρησης, η Ισπανία και η Πορτογαλία εφαρμόζουν έναντι της Τουρκίας τη μεταχείριση του πλέον ευνοούμενου κράτους;
ότι, συνεπώς, ο παρών κανονισμός εφαρμόζεται σε όλα τα κράτη μέλη εκτός από την Ελλάδα, την Ισπανία και την Πορτογαλία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Αρθρο 1
1.^ Τα προϊόντα καταγωγής Τουρκίας, που αναφέρονται στο παράρτημα ΙΙ της συνθήκης ΕΟΚ, εκτός από εκείνα που αναφέρονται στο παράρτημα του παρόντος κανονισμού, τίθενται σε ελεύθερη κυκλοφορία με ατέλεια δασμών σε όλα τα κράτη μέλη εκτός της Ελλάδας, της Ισπανίας και της Πορτογαλίας.
2.^ Τα προϊόντα καταγωγής Τουρκίας, που περιλαμβάνονται στο παράρτημα, τίθενται σε ελεύθερη κυκλοφορία σε όλα τα κράτη μέλη εκτός της Ελλάδας, της Ισπανίας και της Πορτογαλίας αφού καταβληθούν οι δασμοί που αναφέρονται για το καθένα από τα προϊόντα αυτά.
Αρθρο 2
1.^ Για τα προϊόντα, για τα οποία η κοινοτική νομιθεσία προβλέπει την εφαρμογή καθορισμένης τιμής εισαγωγής, η εφαρμογή προτιμησιακών δασμών προϋποθέτει την τήρηση της τιμής αυτής.
Για τα προϊόντα της αλιείας, για τα οποία καθορίζεται τιμή αναφοράς, η εφαρμογή προτιμησιακών δασμών προϋποθέτει την τήρηση αυτής της τιμής αναφοράς.
2.^ Για την εφαρμογή του παρόντα κανονισμού, θεωρούνται ως «προϊόντα καταγωγής» τα προϊόντα που πληρούν τους όρους οι οποίοι ορίζονται στην απόφαση αριθ. 4/72 του Συμβουλίου Σύνδεσης, η οποία επισυνάπτεται στον κανονισμό (ΕΟΚ) αριθ. 428/73(1), όπως τροποποιήθηκε με την απόφαση αριθ. 1/75 που προσαρτάται στον κανονισμό (ΕΟΚ) αριθ. 1431/75(2).
3.^ Οι μέθοδοι διοικητικής συνεργασίας που πρέπει να εξασφαλίσουν, κατά την ειαγωγή των προϊόντων που αναφέρονται στο άρθρο 1, το ευεργέτημα των μειωμένων δασμών είναι εκείνες που καθορίζονται στην απόφαση αριθ. 5/72 του Συμβουλίου Σύνδεσης, η οποία επισυνάπτεται στον κανονισμό (ΕΟΚ) αριθ. 428/73, όπως τροποποιήθηκε τελευταία με την απόφαση αριθ. 1/78 που επισυνάπτεται στον κανονισμό (ΕΟΚ) αριθ. 2152/78(3).
Αρθρο 3
1.^ Η εκ μέρους της Κοινότητας μείωση των δασμών που προβλέπεται στο άρθρο 1 προϋποθέτει την εκ μέρους της Τουρκίας τήρηση των συνήθων όρων ανταγωνισμού, οι οποίοι καθορίζονται στα άρθρα 43 έως 47 του πρόσθετου πρωτοκόλλου: αν η Κοινότητα διαπιστώσει για ένα συγκεκριμένο προϊόν περιπτώσεις πρακτικής ντάμπινγκ, ενισχύσεων ή μέτρων που δεν συμβιβάζονται με τις αρχές που περιλαμβάνονται στα προαναφερθέντα άρθρα, δύναται, με την επιφύλαξη των άλλων διατάξεων που προβλέπονται στα άρθρα αυτά, να επαναφέρει τους πλήρεις συντελεστές των δασμών κατά την εισαγωγή του προϊόντος αυτού στο έδαφός της, έως ότου εκλείψουν οι πρακτικές ντάμπινγκ, η παροχή ενισχύσεων ή τα άλλα μέτρα.
2.^ Για την εφαρμογή τους παραγράφου 1, ισχύει διαδικασία που προβλέπεται στον κανονισμό (ΕΟΚ) αριθ. 1842/71 του Συμβουλίου της 21ης Ιουνίου 1971 σχετικά με τα μέτρα διασφάλισης που προβλέπονται στο πρόσθετο πρωτόκολλο της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Τουρκίας, καθώς και της ενδιάμεσης συμφωνίας μεταξύ της Ευρωπαϊκής Οικονομικής Κοινότητας και της Τουρκίας(4), με την επιφύλαξη των διαδικασιών που καθορίζονται ήδη στα άρθρα που αναφέρονται στην εν λόγω παράγραφο 1.
3.^ Στην περίπτωση που είτε οι ποσότητες είτε οι τιμές εξαγωγής των προϊόντων καταγωγής Τουρκίας, για τα οποία καταργούνται οι δασμοί, επιφέρουν διαταραχές ή απειλούν να επιφέρουν διαταραχές στην κοινοτική αγορά, πραγματοποιούνται, το ταχύτερο δυνατό, διαβουλεύσεις στο πλαίσιο του Συμβουλίου Σύνδεσης με την επιφύλαξη της εφαρμογής, σε περίπτωση επείγουσας ανάγκης, των μέτρων που απορρέουν από την κοινοτική νομοθεσία.
Αρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1986.

Labels: 2
3
17
18